**ОБЯВЛЕНИЕ ЗА ПОДБОР НА ПЕРСОНАЛ**

Община Русе, в качеството си на бенефициент по Проект „Патронажна грижа за възрастни хора и лица с увреждания в Община Русе и Община Сливо поле“, със сключен Договор за предоставяне на безвъзмездна финансова помощ BG05M9OP001-2.040-0117-C01, финансиран по Оперативна програма „Развитие на човешките ресурси“ 2014-2020 г., съфинансирана от Европейския съюз чрез Европейски социален фонд

**І. Болногледачи – 10 бр.** Назначени на пълно**/**непълно работно време, при работа по график до 8 часа дневно, **за периода на изпълнение на проекта.**

**1. Кратко описание на длъжността**: Осъществява социално-битови дейности, съгласно утвърдената Методика за предоставяне на патронажна грижа по домовете за възрастни хора и хора с увреждания; Болногледачът следва назначенията на медицинския специалист и/или на социалния работник, изготвил [индивидуалния план](http://socialangel.bg/%D1%81%D0%BF%D0%B5%D1%86%D0%B8%D0%B0%D0%BB%D0%B8%D0%B7%D0%B8%D1%80%D0%B0%D0%BD%D0%B0-%D0%BA%D0%BE%D0%BD%D1%81%D1%83%D0%BB%D1%82%D0%B0%D1%82%D0%B8%D0%B2%D0%BD%D0%B0-%D0%B4%D0%B5%D0%B9%D0%BD%D0%BE%D1%81/), съобразен с нуждите и потребностите на всеки потребител и отразяващ точното му физическо и социално-психологическо състояние. Извършва дейности, свързани с удовлетворяване на основните жизнени потребности на потребителя: хранене и прием на течности, обличане и събличане, извършване на тоалет, сън и почивка и др. като стриктно се съобразява със здравното състояние на пациента.

**2. Изисквания към кандидатите:** Изисквания за заемане на длъжността: Образователна степен - средно образование

**ІІ. Рехабилитатор/ кинезитерапевт/ ерготерапевт – 1 бр.** назначен на непълно работно време до 80 часа месечноза периода на изпълнение на проекта.

**1. Кратко описание на длъжността:** да участва в разработването на индивидуални оценки на кандидат-потребителите на социални услуги, като изготвя рехабилитационни програми; да изготвя становище за плана за предоставяне на услугите; да проучва и анализира индивидуалните рехабилитационни потребности на клиентите и съдейства за осигуряването на услуги, свързани със задоволяване на тези потребности и повишаващи качеството им на живот; да извършва индивидуална и групова работа с клиентите за подобряване на тяхното физическо състояние и развиване на личностните им умения; да извършва индивидуални консултации с клиентите и техните семейства, когато е необходимо; да участва в извършването на регулярните оценки по отношение на напредъка в индивидуалното развитие на клиентите от рехабилитационна гледна точка; да води необходимата документация отразяваща директната работа с клиентите и семействата; попълва своевременно задължителната документация, съгласно утвърдената Методика за предоставяне на патронажна грижа по домовете за възрастни хора и хора с увреждания;

**2. Изисквания към кандидатите:** Образователна степен „Бакалавър“, специалност рехабилитатор, кинезитерапевт, ерготерапевт.

**III. Място и срок за подаване на документите:** Документите се подават лично или чрез пълномощник на следния адрес: гр. Русе, Община Русе, ул. „Черно море“ № 2, ет. 1, ст. 12, всеки работен ден от 9.00 до 12.00 часа и от 13.00 до 17.00 часа.

Краен срок за подаване на документите - **до 17.00 часа на 29.05.2020 г.**

**IV. Необходими документи за кандидатстване:**

1. Писмено заявление за участие по образец **/Приложение 2/;**
2. Лична карта /за справка при подаване на документите/;
3. Автобиография **/Приложение 3/**
4. Копие от документи за придобитата образователна степен;
5. Копие от документи, удостоверяващи наличие на професионален опит при наличие на такъв.
6. Копие на документи доказващи опит с целевата група – счита се за предимство

**V. Начин на провеждане на подбора:**

 1. Първи етап - разглеждане и проверка на подадените по документи за съответствие със обявените изисквания за съответната длъжност;

 2. Втори етап – интервю с допуснатите кандидати.

**VI. Общодостъпно място на което ще се обявяват списъците:** информационното табло намиращо се на входа на Община Русе, ул. „Черно море“ 2 и електронната страница на Община Русе [www.ruse-bg.eu](http://www.ruse-bg.eu).

**ЕНЧО ЕНЧЕВ /П/**

*Зам.-кмет „Хуманитарни дейности“*

*Упълномощен съгласно Заповед № РД-01-3579/05.12.2019 г.*